rejauldu/bengali-wikipedia huggingface dataset:
জামকারান মসজিদ (, ) হলো ইরানের কোম শহরের পাশে অবস্থিত একটি প্রধান গুরুত্বপূর্ণ মসজিদ।   সাধারণ তথ্য ও ইতিহাস  কোম শহর থেকে ছয় কিলোমিটার পূর্বে অবস্থিত মসজিদটি অত্যন্ত পবিত্র বিবেচিত হয়। মসজিদের ওয়েবসাইট অনুসারে, ৩৭৩ হিজরি সনের ১৭ রমজান (২২ ফেব্রুয়ারি ৯৮৪ খ্রিষ্টাব্দ) জনৈক শেখ হাসান ইবনে মুতলিহ জামকারানি মুহম্মদ আল-মাহদি ও তার সাথে প্রেরিত পুরুষ হজরত খিজিরের সাথে বর্তমান মসজিদের স্থানে সাক্ষাৎ করেন। জামকারানিকে নির্দেশ দেওয়া হয়েছিল যে তারা যে জমি ছিল এটি পবিত্র এবং এটির মালিক হাসান বিন মুসলিম এবং চাষাবাদ বন্ধ করতে নির্দেশ দেওয়া হয়েছিলো। জমি চাষ করে যে পরিমাণ উপার্জন করেছিলেন তা থেকে জমির উপর মসজিদ নির্মাণের অর্থ ব্যয় করা উচিত।Holy Jamkaran Mosque. English  (click on "Brief History")  ১৯৯৫ থেকে ২০০৫ - এই দশকের মধ্যে মসজিদের খ্যাতি ছড়িয়ে পড়ে এবং সেই সাথে তীর্থযাত্রীরা, বিশেষ করে তরুণেরা এখানে আসতে শুরু করে। মসজিদের পাশে একটি "অনুরোধের কুয়া" রয়েছে। এখানে শিয়াদের দ্বাদশ ইমাম একদা ঐশ্বরিকভাবে সৃষ্টিকর্তার সাথে সংক্ষিপ্ত কথোপকথনের সুযোগ লাভ করেছিলেন বলে বিশ্বাস করা হয়। এই পবিত্র কুয়ার চারপাশের প্রাচীরে তীর্থযাত্রীরা সুতা দিয়ে ছোট একটি গিঁট বেঁধে দেন। এর মাধ্যমে ইমাম মাহদী একদিন তাদের ইচ্ছা পূর্ণ করবেন বলে তারা বিশ্বাস করেন। প্রতিদিন সকালে প্রহরীরা পূর্ব দিনে বাঁধা সুতা কেটে দেন।Nasr, Vali, The Shia Revival, (Norton, 2006), p.220  জামকারান মসজিদে মঙ্গলবার রাতের প্রার্থনা ফলপ্রসূ বলে বিবেচিত। ধারণা অনুযায়ী, সপ্তাহের এই দিনে [ইমাম] অদৃশ্য হওয়া সত্ত্বেও প্রার্থনা মঞ্জুর করেন। সে সময় মসজিদে লোকজন জমায়েত করে গজলের আসর বসান, পার্কিংয়ের স্থানে ফেরিওয়ালারা জিনিস বিক্রি করতে বসে এবং বিভিন্ন পরিবার প্রাঙ্গণে বসে মূল অনুষ্ঠান শুরু হওয়ার অপেক্ষা করে।Majd, Hooman, The Ayatollah Begs to Differ : The Paradox of Modern Iran, by Hooman Majd, Doubleday, 2008, p.83-4 কখনো কখনো মাগরিবের সময় মসজিদ ভবন ছাপিয়ে হাজার হাজার তীর্থযাত্রী সামনের প্রাঙ্গণে নামাজ আদায় করেন। নারী ও পুরুষকে আলাদা করার জন্য নারীদের আলাদা ঘেরাও করা প্রার্থনা কক্ষ, এমনকি আলাদা কুয়াও রয়েছে। এছাড়াও মঙ্গলবার, মসজিদের রান্নাঘর থেকে হাজার হাজার গরিব মানুষের খাওয়ার ব্যবস্থা করা হয়। রাষ্ট্রপতি মাহমুদ আহমেদিনেজাদ সরকারের প্রথম পদক্ষেপগুলোর একটি ছিল, "সাধারণ আকারের জামকারান মসজিদকে একটি বিশাল প্রার্থনা গৃহ করার লক্ষ্যে ইবাদতখানা, মিনারেট, গাড়ি পার্কিংয়ের ব্যবস্থা ও অজুখানা নির্মাণ" এর জন্য প্রায় দশ মিলিয়ন ইউরো বরাদ্দ করা। সাম্প্রতিক সময়ে জামকারান মসজিদের রক্ষণাবেক্ষণকারীরা বহির্বিশ্বে মসজিদের ভাবমূর্তি সম্পর্কে সংবেদনশীল আচরণ করছে এবং মূল মসজিদ ও কূয়া কমপ্লেক্সে বিদেশি গণমাধ্যমকর্মীদের প্রবেশ নিষিদ্ধ করেছে।Majd, Hooman, The Ayatollah Begs to Differ : The Paradox of Modern Iran, by Hooman Majd, Doubleday, 2008, p.84-5  ২০২০ খ্রিষ্টাব্দে বাগদাদ আন্তর্জাতিক বিমানবন্দরে ড্রোন হামলার প্রতিবাদে সে বছরের ৪ জানুয়ারি মসজিদের গম্বুজের ওপরে প্রতিশোধের প্রতীক হিসেবে একটি রক্তলাল পতাকা উত্তোলন করা হয়। যদিও, সাধারণভাবে প্রতি বছর মহররম মাসে মসজিদে লাল পতাকা উত্তোলন করা হয়।   চিত্রশালা    আরও দেখুন   দ্বাদশ ইমাম   তথ্যসূত্র   বিষয়শ্রেণী:ইরানের মসজিদ বিষয়শ্রেণী:কোম প্রদেশের জনবহুল স্থান বিষয়শ্রেণী:সাফাভীয় স্থাপত্য
মিউটিনি অন দ্য বাউন্টি হল লুইস মাইলস্টোন পরিচালিত ১৯৬২ সালের মার্কিন মহাকাব্যিক ঐতিহাসিক নাট্য চলচ্চিত্র। চার্লস নরডফ ও জেমস নরম্যান হলের একই নামের উপন্যাস অবলম্বনে নির্মিত এই ছবিতে শ্রেষ্ঠাংশে অভিনয় করেন মার্লোন ব্র্যান্ডো, ট্রেভর হাওয়ার্ড ও রিচার্ড হ্যারিস। এটি এই উপন্যাস অবলম্বনে নির্মিত দ্বিতীয় মার্কিন চলচ্চিত্র, প্রথমটি ছিল মিউটিনি অন দ্য বাউন্টি (১৯৩৫)। ক্যারল রিডের পরিবর্তে লুইস মাইলস্টোনকে এই চলচ্চিত্র পরিচালনার দায়িত্ব দেওয়া হয়। এটি মাইলস্টোনের পরিচালিত সর্বশেষ চলচ্চিত্র।  চলচ্চিত্রটি ৩৫তম একাডেমি পুরস্কার আয়োজনে শ্রেষ্ঠ চলচ্চিত্রসহ সাতটি বিভাগে মনোনয়ন লাভ করে, কিন্তু কোন পুরস্কার জয় করে নি।  কুশীলব  মার্লোন ব্র্যান্ডো - লেফটেন্যান্ট ফ্লেচার ক্রিশ্চিয়ান  ট্রেভর হাওয়ার্ড - ক্যাপ্টেন উইলিয়াম ব্লাই  রিচার্ড হ্যারিস - সিম্যান জন মিলস  হিউ গ্রিফিথ - সিম্যান আলেকজান্ডার স্মিথ  রিচার্ড হেইডন - হর্টিকালচারিস্ট উইলিয়াম ব্রাউন  টারিটা টেরিপাইয়া - যুবরাজ্ঞী মাইমিতি  মাতাহিয়ারি তামা - হিতিহিতি  পার্সি হারবার্ট - সিম্যান ম্যাথিউ কুইন্টাল  ডানকান ল্যামন্ট - সিম্যান এডওয়ার্ড বার্কেট  চিপস রাফার্টি - সিম্যান মাইকেল বাইর্ন  নোয়েল পারসেল - হেমসম্যান উইলিয়াম ম্যাকয়  অ্যাশলি কাওয়ান - স্যামুয়েল ম্যাক  এডি বাইর্ন - জন ফ্রেয়ার  ফ্রাঙ্ক সিলভেরা - মিনারিল  সঙ্গীত চলচ্চিত্রের সঙ্গীত পরিচালনা করেছেন ব্রনিস্লাভ কাপের।  পুরস্কার ও স্বীকৃতি একাডেমি পুরস্কার  মনোনীত: শ্রেষ্ঠ চলচ্চিত্র - অ্যারন রোসেনবার্গ (প্রযোজক)  মনোনীত: শ্রেষ্ঠ মৌলিক সুর - ব্রনিস্লাভ কাপের  মনোনীত: শ্রেষ্ঠ মৌলিক গান - ব্রনিস্লাভ কাপের (সঙ্গীত) ও পল ফ্রান্সিস ওয়েবস্টার (গীত) - "লাভ সং (ফলো মি)"  মনোনীত: শ্রেষ্ঠ নির্মাণ পরিকল্পনা, সেট নির্মাণ - জর্জ ডব্লিউ. ডেভিস, হেনরি গ্রেস, হিউ হান্ট ও জোসেফ ম্যাকমিলান  মনোনীত: শ্রেষ্ঠ চিত্রগ্রহণ, রঙিন - রবার্ট সার্টিজ  মনোনীত: শ্রেষ্ঠ চিত্রসম্পাদনা - জন ম্যাকসুইনি জুনিয়র  মনোনীত: শ্রেষ্ঠ বিশেষ ইফেক্টস - এ. আর্নল্ড গিলেস্পি (দৃশ্য) ও মিলো বি. লরি (শব্দ)  আমেরিকান ফিল্ম ইনস্টিটিউটের স্বীকৃতি  ২০০৫: এএফআইয়ের ১০০ বছর... চলচ্চিত্রের সুর #১৭  তথ্যসূত্র  বহিঃসংযোগ               বিষয়শ্রেণী:ইংরেজি ভাষার চলচ্চিত্র বিষয়শ্রেণী:১৯৬২-এর চলচ্চিত্র বিষয়শ্রেণী:১৯৬০-এর দশকের ঐতিহাসিক চলচ্চিত্র বিষয়শ্রেণী:১৯৬০-এর দশকের নাট্য চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন ঐতিহাসিক চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:মার্কিন মহাকাব্যিক চলচ্চিত্র বিষয়শ্রেণী:মার্কিন পুনর্নির্মিত চলচ্চিত্র বিষয়শ্রেণী:মেট্রো-গোল্ডউইন-মেয়ারের চলচ্চিত্র বিষয়শ্রেণী:লুইস মাইলস্টোন পরিচালিত চলচ্চিত্র বিষয়শ্রেণী:সমুদ্রে ভ্রমণ চলচ্চিত্র বিষয়শ্রেণী:সমুদ্র রোমাঞ্চকর চলচ্চিত্র বিষয়শ্রেণী:জাহাজের পটভূমিতে চলচ্চিত্র বিষয়শ্রেণী:মার্কিন চলচ্চিত্রের পুনর্নির্মাণ বিষয়শ্রেণী:দ্রোহ সম্পর্কে চলচ্চিত্র বিষয়শ্রেণী:১৯৬০-এর দশকের ইংরেজি ভাষার চলচ্চিত্র বিষয়শ্রেণী:১৯৬০-এর দশকের মার্কিন চলচ্চিত্র
থাম্ব|আলু ওয়ালী  আলুওয়ালী (), পাকিস্তান পাঞ্জাব প্রদেশের মিয়ানওয়ালী জেলার একটি ছোট শহর গ্রাম এবং ইউনিয়ন পরিষদ। এটি জেলার রাজধানী মিয়ানওয়ালী থেকে প্রায় ৩৯ কিলোমিটার (রাস্তা) উত্তরে অবস্থিত। এটি পিপলান তহসিল থেকে 32°21'57N 71°24'5E দ্রাঘিমাংশে এ অবস্থিতLocation of Alluwali – Falling Rain Genomics এবং সিন্ধু নদীর তীরে অবস্থিত। আলুওয়ালীতে ৪০,০০০ জন এর উপর জনসংখ্যা রয়েছে বলে ধারণা করা হয়। এটি পাকিস্তান পারমাণবিক শক্তি কমিশন কমপ্লেক্স থেকে প্রায় ৭ কিলোমিটার দূরে অবস্থিত।   তথ্যসূত্র   বিষয়শ্রেণী:মিয়ানওয়ালী জেলার ইউনিয়ন পরিষদ বিষয়শ্রেণী:মিয়ানওয়ালী জেলার জনবহুল স্থান
নুহু তোলো (, ; জন্ম: ২৩ জুন ১৯৯৭) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব সিয়াটল সাউন্ডার্স এবং ক্যামেরুন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।  ২০১৭ সালে, তোলো ক্যামেরুন অনূর্ধ্ব-২০ দলের হয়ে ক্যামেরুনের বয়সভিত্তিক পর্যায়ে অভিষেক করেছিলেন। প্রায় এক বছর যাবত ক্যামেরুনের বয়সভিত্তিক দলের হয়ে খেলার পর, তিনি ২০১৭ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ৩৯ ম্যাচে ১টি গোল করেছেন।  প্রারম্ভিক জীবন নুহু তোলো ১৯৯৭ সালের ২৩শে জুন তারিখে ক্যামেরুনের দুয়ালায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তোলো ক্যামেরুন অনূর্ধ্ব-২০ এবং ক্যামেরুন অনূর্ধ্ব-২৩ দলের হয়ে খেলার মাধ্যমে ক্যামেরুনের প্রতিনিধিত্ব করেছেন। ২০১৭ সালের ২৭শে ফেব্রুয়ারি তারিখে তিনি দক্ষিণ আফ্রিকা অনূর্ধ্ব-২০ দলের বিরুদ্ধে ম্যাচে ক্যামেরুন অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/2817379  পরিসংখ্যান আন্তর্জাতিক   দল  সাল  ম্যাচ  গোল ক্যামেরুন  ২০১৭  ১  ০ ২০২১  ৫  ০ ২০২২  ১৫  ০ ২০২৩  ৫  ০ ২০২৪  ১১  ১ ২০২৫  ২  ০ সর্বমোট  ৩৯  ১  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যামেরুনীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সিয়াটল সাউন্ডার্স ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:ক্যামেরুনের আন্তর্জাতিক যুব ফুটবলার বিষয়শ্রেণী:ক্যামেরুনের অনূর্ধ্ব-২০ আন্তর্জাতিক ফুটবলার বিষয়শ্রেণী:ক্যামেরুনের অনূর্ধ্ব-২৩ আন্তর্জাতিক ফুটবলার বিষয়শ্রেণী:ক্যামেরুনের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:ক্যামেরুনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
কল্যাণ মিত্র (১৯৩৯ - অজানা) বাংলাদেশের সাহিত্যিক, অভিনেতা, নির্দেশক ও নাট্যকার ছিলেন। নাটকে বিশেষ অবদানের জন্য তিনি ১৯৭২ সালে বাংলা একাডেমি পুরস্কার পান। তিনি মৃত্যুবরণ করেছেন।   কর্মজীবনী  কল্যাণ মিত্র ১৯৩৯ সালে কুষ্টিয়ায় জন্মগ্রহণ করেন। ২০ শতকের ৬০ ও ৭০ এর দশকে তার নাটক মঞ্চে ও বেতারে পরিবেশিত হয়। তার অধিকাংশ নাটক বগুড়া থেকে প্রকাশিত হয়। সামাজিক নাটকে তিনি যুক্ত থাকলেও বাংলাদেশের মুক্তিযুদ্ধের নাটক লিখেছেন। ১৯৭১ সালে স্বাধীন বাংলা বেতার কেন্দ্র থেকে তার লেখা ব্যঙ্গনাটক ''জল্লাদের দরবারে'' ও ব্যঙ্গ নাটিকা  ''মীরজাফরের রোজনামচা'' বেশ আলোড়ন সৃষ্টি করে। অনেকটা কলকাতার ঢংয়ে তিনি নাটকের চরিত্র নির্মাণ, ঘটনা বিন্যাস করতেন।   গ্রন্থ তালিকা    পুরস্কার ও সম্মাননা    বাংলা একাডেমী সাহিত্য পুরস্কার (১৯৭২)   প্রবাহ নাট্যগোষ্ঠীর পুরস্কার  লোক নাট্যদল স্বর্ণপদক (২০১৯)    তথ্যসূত্র    বহিঃসংযোগ    বাংলাপিডিয়ায় –কল্যাণ মিত্র  বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী বিষয়শ্রেণী:১৯৩৯-এ জন্ম বিষয়শ্রেণী:বাংলাদেশী সাহিত্যিক বিষয়শ্রেণী:বাংলাদেশী নাট্যকার বিষয়শ্রেণী:কুষ্টিয়ার ব্যক্তি বিষয়শ্রেণী:বাঙালি লেখক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:কুষ্টিয়া হাই স্কুলের প্রাক্তন শিক্ষার্থী
দ্য স্টোরি অফ সামারা (ইংরেজি: The Story of Samara), রিকিয়া মাসুদো পরিচালিত এবং ভারটেক্স প্রোডাকশন হাউজ প্রযোজিত ২০১৫ সালে মুক্তিপ্রাপ্ত একটি বাংলাদেশী ভৌতিক চলচ্চিত্র। বাংলাদেশী চলচ্চিত্র ইতিহাসের প্রথম ভৌতিক ছবি এটি। এই ছবির শুটিং ২০১৩ সালের জানুয়ারীতে শুরু হয়েছিলো। চলচ্চিত্রটিতে অভিনয় করেছেন জান্নাতুল ফেরদৌস পিয়া, শিবা আলী খান, সন্জু সনজ, প্রসুন আজাদ এবং আমান খান। ছবিটির অনেক অংশে ভিজ্যুয়াল এফেক্টস প্রয়োগ করা হয়েছে। এই ছবিটি তৈরী করতে সর্বমোট ৫ কোটি টাকা ব্যয় করা হয়েছে। ছবিটিতে সর্বমোট ৭০০ 4k ক্যামেরা ব্যবহার করা হয়েছে।   অভিনয়   জান্নাতুল ফেরদৌস পিয়া  শিবা আলী খান   সান্জু সনজ   ইমু  আমান খান   এটিএম শামসুজ্জামান  কাবিলা   চিত্রায়ন  এর শুটিং ২০১৩-এর অগাস্টে শুরু হয়। ছবিটির কিছু দৃশ্য শাহবাগের টেনিস ফেডারেশন-এ নেয়া হয়, এছাড়া সোহরাওয়ার্দী উদ্যান, কক্সবাজার এবং রাঙামাটিতেও কিছু দৃশ্যায়ন করা হয়। ছবিতে বেশির ভাগ দৃশ্য স্পেশাল ইফেক্ট দিয়ে করা হয়েছে। এই চলচ্চিত্রটিতে সনি ৭০০ এফ এক্স এবং সং এফ থ্রী ক্যামেরা ব্যবহার করা হয়েছে। একটি দৃশ্য চিত্রায়নের জন্য শিবা আলী খানকে ক্যাবল দ্বারা মাটি থেকে ১০০ মিটার উপরে ঝুঁলতে হয়েছে।   তথ্যসূত্র   বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:লোমহর্ষক চলচ্চিত্র বিষয়শ্রেণী:আলাউদ্দিন আলী সুরারোপিত চলচ্চিত্র
আকাশ মাধওয়াল (জন্ম ২৫ নভেম্বর ১৯৯৩) একজন ভারতীয় ক্রিকেটার। তিনি ভারতের উত্তরাখণ্ড রাজ্যে অবস্থিত রুরকি শহরে জন্মগ্রহণ করেন।  ২০১৯-২০ সৈয়দ মুশতাক আলী ট্রফিতে উত্তরাখণ্ডের হয়ে ৮ নভেম্বর ২০১৯-এ তার টি-টোয়েন্টি অভিষেক হয়। তিনি ২৫ ডিসেম্বর ২০১৯ তারিখে, ২০১৯-২০ রঞ্জি ট্রফিতে উত্তরাখণ্ডের হয়ে প্রথম-শ্রেণীর ক্রিকেটে অভিষেক করেন। তিনি ২১ ফেব্রুয়ারি ২০২১ তারিখে, ২০২০-২১ বিজয় হাজারে ট্রফিতে উত্তরাখণ্ডের হয়ে তার লিস্ট এ অভিষেক করেছিলেন।   তথ্যসূত্র      বিষয়শ্রেণী:উত্তরাখণ্ডের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম
ডান|থাম্ব|279x279পিক্সেল| ১৮৯১ এ প্রকাশিত মূল বইয়ের প্রচ্ছদ এ হাউস অফ পমিগ্রেনেটস হল অস্কার ওয়াইল্ডের লেখা রূপকথার একটি সংকলন যা ১৮৯১ সালে দ্য হ্যাপি প্রিন্স অ্যান্ড আদার টেলস (১৮৮৮) এর দ্বিতীয় সংগ্রহ হিসাবে প্রকাশিত হয়েছিল। ওয়াইল্ড একবার বলেছিলেন যে এই সংগ্রহটি "ব্রিটিশ শিশু বা ব্রিটিশ জনসাধারণের জন্য নয়।"   প্রভাব  ওয়াইল্ডের রূপকথাগুলি ব্রাদার্স গ্রিম এবং হ্যান্স ক্রিশ্চিয়ান অ্যান্ডারসেনের দ্বারা ব্যাপকভাবে প্রভাবিত হয়েছিল। তিনি তার প্যারাডক্সের দ্বান্দ্বিক কৌশল এবং প্লেটো থেকে পেডেরাস্টিক কোডের ধারণাটিও অর্জন করেছিলেন। অধিকন্তু, ওয়াইল্ড ওয়াল্টার প্যাটার দ্বারা ব্যাপকভাবে প্রভাবিত হয়েছিলেন। তিনি প্যাটারস এর লিখিত বই দ্য রেনেসাঁ: স্টাডিজ ইন দ্য হিস্ট্রি অফ আর্ট অ্যান্ড পোয়েট্রিকে তাঁর "সোনার বই" বলে অভিহিত করেছিলেন। তিনি একবার জনসম্মুখে বলেছিলেন যে তিনি দ্য রেনেসাঁ: স্টাডিজ ইন দ্য হিস্ট্রি অফ আর্ট অ্যান্ড পোয়েট্রি নামক বই ছাড়া কোথাও যাননি। প্যাটারের প্রস্তাবিত নান্দনিকতা ওয়াইল্ডকে এ হাউস অফ পমিগ্রেনেটস এর মধ্যে সৃষ্টিশীল রচনা তৈরিতে নির্দেশিত করেছে। প্রতিটি গল্পই ক্ষয়িষ্ণু বিষয়গুলিকে প্রতিফলিত করে এবং তাদের নিজস্ব আনন্দ ইন্দ্রিয়গুলিকে খুঁজে বের করে।  এই সংকলনটিকে একইভাবে ক্ষয়িষ্ণু থিম দ্বারা সংজ্ঞায়িত করা সত্ত্বেও এটি ইন্দ্রিয়গত অভিজ্ঞতা এবং নৈতিক জ্ঞানার্জনের উপর বিশেষভাব্র ফোকাসের মাধ্যমে একটি শিক্ষামূলক নীতিকে প্রকাশ করে। তিনি একটি গোঁড়া খ্রিস্টান নৈতিকতাও প্রচার করেন। তাঁর রূপকথাগুলি শিশুদের জন্য উপযুক্ত নয় বলে সমালোচনার মুখোমুখি হয়ে তিনি লিখেছেন যে, "ব্রিটিশ শিশুকে খুশি করার অভিপ্রায়ে তিনি ব্রিটিশ জনসাধারণকে খুশি করার চেয়েছিলেন।" যাই হোক না কেন, ওয়াইল্ড পাঠকদের অনমনীয় নির্দোষতা থেকে দূরে টেনে আনেন এবং তার রূপকথার মধ্যে নতুন আনন্দের পরিচয় দেন। সর্বোপরি তিনি নিজ লেখায় একটি আদর্শবাদী ধরনের আনন্দ প্রদান করেন।   থিম  ওয়াইল্ডের সৌন্দর্যের বিশদ বিবরণ অন্যান্য রূপকথায় পাওয়া গুণাবলী এবং সামাজিক বিষয়গুলি সম্পর্কে তাদের ঐতিহ্যগত ধারণা থেকে আলাদা। "দ্য ইয়াং কিং"-এ একটি প্রধান চরিত্র রয়েছে যিনি সুন্দর জিনিস খোঁজেন, এমনকি তা অন্যের জিনিস হলেও। "দ্য বার্থডে অফ দ্য ইনফ্যান্টা"-এ সৌন্দর্যের আদর্শগুলি শেষ পর্যন্ত অগভীর রয়ে যায়। কারণ টাইটেলার রাজকন্যাকে আদর্শ সৌন্দর্য বলে মনে করা হলেও শেষে দেখা যায় তিনি নিষ্ঠুর। তৃতীয় গল্প "দ্য ফিশারম্যান অ্যান্ড হিজ সোল" নান্দনিক আবেশের বিপজ্জনক প্রকৃতিকে নির্দেশ করে। এই সংগ্রহের শেষ গল্প, "দ্য স্টার-চাইল্ড"-এ সৌন্দর্যের বিশদ বিবরণ রয়েছে।   তথ্যসূত্র   বিষয়শ্রেণী:অস্কার ওয়াইল্ডের কাজ
থাম্ব|জর্জ বাইং ("বাইং-গো" লেখক: রিচার্ড ডাইটন, ১৮২০) থাম্ব|১৮২০ সালে রথ্যাম পার্ক থাম্ব|বাম: ওয়েন্টওয়ার্থ হাউস, ৫, সেন্ট জেমস স্কয়ার, লন্ডন, টাউনহাউসটি ১৭৪৮-৫১ সালে স্ট্রাফোর্ডের দ্বিতীয় আর্ল (১৭২২-১৭৯১) উইলিয়াম ওয়েন্টওয়ার্থ দ্বারা নির্মিত হয়েছিল যা ম্যাথিউ ব্রেটিংহ্যাম দ্য এল্ডারের নকশায় তৈরি করা হয়েছিল। জর্জ বাইং ডিএল জেপি (১৭ মে ১৭৬৪ - ১০ জানুয়ারি ১৮৪৭), মিডলসেক্সের (বর্তমানে হার্টফোর্ডশায়ার) রথহাম পার্কের বাসিন্দা এবং লন্ডনের সেন্ট জেমস স্কয়ারের ৫ নম্বর ওয়েন্টওয়ার্থ হাউসের বাসিন্দা, একজন ব্রিটিশ হুইগ রাজনীতিবিদ ছিলেন।   কর্মজীবন  তিনি ১৭৮০ সাল থেকে গোটিনজেন বিশ্ববিদ্যালয়ে শিক্ষা লাভ করেন  যেখানে তিনি জর্জ ক্রিস্টোফ লিচটেনবার্গের অধীনে পড়াশোনা করেন। ১৭৯০ সালে বাইং মিডলসেক্সের পার্লামেন্টে ফিরে আসেন, ৫৭ বছর পর মৃত্যুর আগ পর্যন্ত তিনি এই আসনে অধিষ্ঠিত ছিলেন। তার প্রাথমিক বছরগুলিতে তিনি চার্লস জেমস ফক্সের সহযোগী ছিলেন।Wrotham Park and its History , Londonopenhouse ১৮৩২ থেকে ১৮৪৭ সালের মধ্যে তিনি হাউস অফ কমন্সের ফাদার ছিলেন। ১৮৩২ সালের সংস্কার আইনের আগে হাউস অফ লর্ডসে হুইগ সংখ্যাগরিষ্ঠতা বৃদ্ধির জন্য তাকে পিয়ারেজ পদের প্রস্তাব দেওয়া হয়েছিল, কিন্তু তিনি তা প্রত্যাখ্যান করেছিলেন। তিনি মিডলসেক্সের জন্য ডেপুটি লেফটেন্যান্ট এবং শান্তির বিচারপতিও ছিলেন।, A Middlesex University resource   বিবাহ  ১৭৯৭ সালে তিনি পিবলসের ম্যাকবি হিলের স্যার উইলিয়াম মন্টগোমেরি, প্রথম ব্যারোনেটের কন্যা হ্যারিয়েট মন্টগোমেরিকে বিয়ে করেন।"BYNG, George (1764-1847), of Wrotham Park and 5 St. James's Square, Mdx". The History of Parliament Online. Retrieved 23 March 2022. কিন্তু তার কোন সন্তান ছিল না।Wrotham Park and its History , Londonopenhouse   মৃত্যু এবং উত্তরাধিকার  তিনি ১৮৪৭ সালের ১০ জানুয়ারী "BYNG, George (1764-1847), of Wrotham Park and 5 St. James's Square, Mdx". The History of Parliament Online. Retrieved 23 March 2022. ৮২ বছর বয়সে মারা যান। তার উত্তরাধিকারী ছিলেন তার ছোট ভাই, ফিল্ড মার্শাল জন বাইং, স্ট্রাফোর্ডের প্রথম আর্ল (১৭৭২-১৮৬০), যিনি একই বছর পিয়ারেজ পদে উন্নীত হন।   তথ্যসূত্র    বহিঃসংযোগ     বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৮৪৭-এ মৃত্যু বিষয়শ্রেণী:১৭৬৪-এ জন্ম বিষয়শ্রেণী:মিডলসেক্সের ডেপুটি লেফটেন্যান্ট
জন্মদানবিরোধ বা অ্যান্টি-নাটালিজম হল একটি দার্শনিক মতবাদ যাতে সংবেদনশীল প্রাণীর জন্ম এবং বংশবৃদ্ধিকে (মানুষ ব্যাতিত অন্য প্রাণী সহ) নৈতিকভাবে ভুল বলে মনে করা হয়: জন্মদানবিরোধের বিরোধী অর্থাৎ প্রতিজন্মদানবিরোধীরা তাই যুক্তি দেয় যে মানুষের সন্তান জন্ম দেয়া থেকে বিরত থাকা উচিত এবং সম্ভবত, অন্যান্য প্রাণীদের প্রজননও বন্ধ করা উচিত।Karim Akerma, Antinatalism: A Handbook, Neopubli GmbH, 2021. Karim Akerma, Antinatalismus – Ein Handbuch, epubli, 2017 (original German extended edition).K. Coates, Anti-Natalism: Rejectionist Philosophy from Buddhism to Benatar, First Edition Design Publisher, 2014.M. Starzyński, Antynatalizm. O niemoralności płodzenia dzieci, Kraków: Towarzystwo Naukowe im. Stanisława Andreskiego, 2020. প্রাচীন গ্রীসে "জন্ম গ্রহন না করাই ভাল" এমন কিছু ধারনার উদ্ভব ঘটে বলে ইতিহাস থেকে জানা যায়  জন্মদানবিরোধ শব্দটি ( জন্মবাদ বা প্রো-নেটালিজম শব্দের বিপরীতে) সম্ভবত প্রথমবারের মতো থিওফিল দে গিরাউড তার বই ল'আর্ট ডি গিলোটিনার লেস প্রোক্রেটার্স: ম্যানিফেস্ট অ্যান্টি-নাটালিস্টে ব্যবহার করেছিলেন ।  পাণ্ডিত্যপূর্ণ  লেখালেখি ও নানা সাহিত্যকর্মে, জন্মদানবিরোধ এর পক্ষে বিভিন্ন নৈতিক যুক্তি উপস্থাপন করা হয়েছে, সম্ভবত যার মধ্যে সবচেয়ে গুরুত্বপূর্ণটি হল অসাম্যের যুক্তি, যা দক্ষিণ আফ্রিকার দার্শনিক ডেভিড বেনাটার উপস্থাপন করেছিলেন।  তথ্যসূত্র  বিষয়শ্রেণী:জীববিজ্ঞানের দর্শন বিষয়শ্রেণী:জীবনীতিশাস্ত্র বিষয়শ্রেণী:প্রথাগত চীনা ভাষার লেখা থাকা নিবন্ধ
শাহ আলম সরকার গ্রাম-গঞ্জ শহর নির্বিশেষে বাউল শিল্পী হিসেবে একজন জীবন্ত কিংবদন্তি।  প্রাথমিক জীবন ও শিক্ষাজীবন শাহ আলম সরকারের জন্ম ১লা ফেব্রুয়ারি ১৯৬৫ ইং, বিক্রমপুরের লৌহজং উপজেলার কুড়িগাঁও গ্রামের এক সম্ভান্ত ও ঐতিহ্যবাহী সঙ্গীত পরিবারে। নানাবাড়ী হলদিয়া সরকারি প্রাথমিক বিদ্যালয়ে পড়াশোনা করেন। প্রাথমিক শিক্ষা সমাপনীর পূর্বে জীবন যুদ্ধে জড়িয়ে পড়েন পারিবারিক প্রয়োজনে। ঢাকার সদরঘাটে ফুটপাতে গার্মেন্টস এক্সসরিজের ব্যবসা শুরু করেন। ইষ্টবেঙ্গল স্কুলে নাইট শিফটে ভর্তি হওয়ার পরে ও জীবন যুদ্ধের অনিবার্য কারণে লেখাপড়া আর হয়ে উঠেনি।  সঙ্গীত জীবন তার দাদা গোলাম আলী বেপারী দরবারি সংগীতের সাথে খ্যাতিমান হিসেবে সম্পৃক্ত ছিলেন, বড় কাকা গোলাম মহিউদ্দিন বেপারী যিনি অসংখ্য গানের গীতিকার ও সুরকার হিসেবে প্রশংসিত। আরেক কাকা "আমিতো মরেই যাব" খ্যাত সাধক মরমী বাউলকবি আব্দুস সাত্তার মোহন্ত যার কাছে তার সংগীত জীবনের হাতে খড়ি। ফুফাজান আব্দুল করিম মুন্সী তিনি ও দরবারী সংগীতের শিল্পী হিসেবে সুপরিচিত। শাহ্ আলম সরকার আনুষ্ঠানিক ভাবে গানের দীক্ষা নেন বিখ্যাত পালাগান শিল্পী আবুল সরকারের কাছে। তিনি প্রায় আড়াই হাজার গানের রচয়িতা ও সুরকার। তাঁর প্রকাশিত গানের ক্যাসেট ও সিডির সংখ্যা সাড়ে ছয়শত এর অধিক। তিনি বাংলাদেশ বেতার ও টেলিভিশনের নিয়মিত শিল্পী। প্রায় শতাধিক চলচ্চিত্রে তিনি গীতিকার হিসেবে কাজ করেছেন। তার কিছু উল্লেখযোগ্য গান হচ্ছেঃ  ফাইট্টা যায় বুকটা ফাইট্টা যায় — মমতাজ  মায়ের কান্দন যাবত জীবন — মমতাজ  আকাশটা কাঁপছিল ক্যান — মমতাজ  বান্ধিলাম পিরিতের ঘর — মমতাজ  খরকুটার এক বাসা বাঁধলাম — মনির খান  পাংচার হইয়া গেলে চলবেনা গাড়ী — মমতাজ  খায়রুন লো তোর লম্বা — মমতাজ  পাপী উম্মত কে কটিবে পার — আশিক ইত্যাদি।  তাঁর "আকাশটা কাঁপছিল ক্যান" গানটি ভারত বাংলাদেশ যৌথ প্রযোজনায় নির্মিত গৌতম ঘোষের ‘মনের মানুষ’ ছবিতে অন্তর্ভুক্ত হয়ে ব্যাপক প্রশংসা অর্জন করে।  সংসার ব্যক্তিগত জীবনে শাহ আলম সরকার বিবাহিত ও তিন সন্তানের জনক।  শাহ মোহাম্মদ  তিতুমীর আলম  সম্মাননা  রাহে ভাণ্ডার এনোবল এওয়ার্ড ২০১৬ (গীতিকার হিসেবে)  মেরিল-প্রথম আলো পুরস্কার ২০১৮ (গীতিকার হিসেবে )  তথ্যসূত্র ৪ https://www.prothomalo.com/entertainment/article/1590879/%E0%A6%95%E0%A7%87%E0%A6%89-%E0%A6%A8%E0%A6%BF%E0%A6%B2%E0%A7%87%E0%A6%A8-%E0%A6%B0%E0%A7%81%E0%A6%A6%E0%A7%8D%E0%A6%A7%E0%A6%B6%E0%A7%8D%E0%A6%AC%E0%A6%BE%E0%A6%B8%E0%A7%87-%E0%A6%95%E0%A7%87%E0%A6%89-%E0%A6%AD%E0%A7%87%E0%A6%9C%E0%A6%BE-%E0%A6%9A%E0%A7%8B%E0%A6%96%E0%A7%87  বিষয়শ্রেণী:শিল্পকলা পদক বিজয়ী বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাউল বিষয়শ্রেণী:১৯৬৫-এ জন্ম
গোলাম রাব্বানী বিপ্লব একজন বাংলাদেশী চলচ্চিত্র পরিচালক। ২০০৭ সালে মুক্তিপ্রাপ্ত স্বপ্নডানায় চলচ্চিত্র পরিচালনার মাধ্যমে তিনি এ পেশায় যোগদান করেন। এবং ২০০৯ সালে তিনি আরেকটি ব্যতিক্রমধর্মী ছবি বৃত্তের বাইরে পরিচালনা করেন।   পুরস্কার ও মনোনয়ন  বছর উৎসব পুরস্কার বিষয়শ্রেণী ফলাফল টীকা২০০৭শিকাগো আন্তর্জাতিক চলচ্চিত্র উৎসবগোল্ড হুগোনতুন পরিচালক প্রতিযোগিতাগোলাম রাব্বানী বিপ্লব২০০৭আন্তর্জাতিক চলচ্চিত্র উৎসব ভারতবিশেষ জুরি পুরস্কারবিশেষ পুরস্কারগোলাম রাব্বানী বিপ্লব২০০৭সাংহাই আন্তর্জাতিক চলচ্চিত্র উৎসবএশিয়ান নতুন প্রতিভা পুরস্কারশ্রেষ্ঠ পরিচালকগোলাম রাব্বানী বিপ্লব  তথ্যসূত্র   বহিঃসংযোগ   গোলাম রাব্বানী বিপ্লব - ইন্টারনেট মুভি ডেটাবেজ  বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:জীবিত ব্যক্তি
শ্রীলঙ্কা এ ক্রিকেট দল হল শ্রীলঙ্কার প্রতিনিধিত্বকারী একটি জাতীয় ক্রিকেট দল। এটি সম্পূর্ণ শ্রীলঙ্কা জাতীয় ক্রিকেট দলের নিচে আন্তর্জাতিক শ্রীলঙ্কা ক্রিকেটের দ্বিতীয় স্তর। শ্রীলঙ্কা 'এ' দ্বারা খেলা ম্যাচগুলিকে টেস্ট ম্যাচ বা একদিনের আন্তর্জাতিক হিসাবে বিবেচনা করা হয় না, পরিবর্তে যথাক্রমে প্রথম-শ্রেণী এবং লিস্ট এ শ্রেণীবিভাগ প্রাপ্ত হয়। শ্রীলঙ্কা এ তাদের প্রথম ম্যাচ খেলেছিল ১৯৯১ সালের ফেব্রুয়ারিতে, একটি ৪৫ ওভারের প্রতিযোগিতা ইংল্যান্ড এ-এর বিপক্ষে ম্যাচ খেলেছিলেন।  শ্রীলঙ্কা 'এ' অন্যান্য জাতীয় 'এ' দলের বিরুদ্ধে হোম এবং অ্যাওয়ে উভয় সিরিজ খেলেছে এবং অন্যান্য প্রথম-শ্রেণীর প্রতিপক্ষের বিরুদ্ধে প্রতিদ্বন্দ্বিতা করেছে।  লিস্ট এ ইতিহাসে ৭ম উইকেটে সর্বোচ্চ পার্টনারশিপের বিশ্ব রেকর্ড শ্রীলঙ্কা এ ক্রিকেট দলের সর্বোচ্চ সাফল্য (রঙ্গনা হেরাথ ও থিলিনা কাদম্বি ২০৩* রান)।  টি-টোয়েন্টি ম্যাচে শ্রীলঙ্কা এ দলের নেতৃত্ব দিয়েছেন ৫ জন ভিন্ন অধিনায়ক।  আরও দেখুন ২০২৪ শ্রীলঙ্কা এ ক্রিকেট দলের দক্ষিণ আফ্রিকা সফর তথ্যসূত্র  বিষয়শ্রেণী:শ্রীলঙ্কার জাতীয় ক্রীড়া দল বিষয়শ্রেণী:আন্তর্জাতিক ক্রিকেটে শ্রীলঙ্কা বিষয়শ্রেণী:জাতীয় 'এ' ক্রিকেট দল